Clarificetur cunctis modo viventibus, post nosque futuris, quod Pontius Miles, filius Heinrici de Firmitate, quæ dicitur Anrosiacus, pro anima patris sui, suorumque antecessorum, et pro sua anima, per consilium suorum fidelium, dedit Deo, et S. Petro et Besuensi Ecclesiæ liberaliter, et perpetualiter quinque homines, tres mares et duas fœminas, scilicet Gandradam cum tribus filiis suis, quorum hæc sunt nomina. Primus Petrus, secundus Albricus, tertius Teodoricus: altera de fœminis vocatur Helisabeth, uxor Petri desuper nominati. Hoc donum fecit supradictus Pontius in festivitate sancti Petri, et propria manu donum roboravit super altare per librum qui vocatur Regula S. Benedicti, coram multis testibus; tali pacto, ut si umquam aliquis de parentibus suis, sive aliquis instigante diabolo, huic Cartæ contraire, aut calumpniare voluerit, anathema sit. Huic Cartæ assignamus testes. Sig. ipsius Pontii, qui hoc donum fecit. Sign. Richardi et Widonis fratris ejus de Vircillis. Julonis de Granando. Widonis filii Rainaldi Conulensis. Willelmi de Fossato. Oddilonis de Lissiaco. Hugonis de Torcennaco, et aliorum nobilium, qui præsentes fuerunt. De Monachis vero, sig. Stephani Abbatis, Wilenci, Albrici captivi, Antonii fratris ipsius. Poncii, et multorum aliorum.